KINEX BEARINGS

KINEX BEARINGS je akciová spoločnosť, ktorá patrí medzi významných dodávateľov valivých ložísk pre rôzne segmenty priemyslu. Je súčasťou európskej priemyselnej skupiny HTC Holding, a.s. a v súčasnosti dodáva svoje produkty do viac ako 80 krajín sveta. Je na prvom mieste medzi dodávateľmi špeciálnych ložísk pre textilný priemysel a zároveň jedným z najväčších európskych výrobcov valčekových ložísk pre koľajové vozidlá. Poskytuje komplexné služby aj v oblasti výskumu a vývoja valivých ložísk.

História 

Zo všetkých závodov skupiny má najdlhšiu tradíciu závod v Bytči, ktorého vznik sa spája s rokom 1906. Začiatok výroby valivých ložísk na území Slovenska sa datuje do roku 1950 kedy bolo v závode v Kysuckom Novom Meste vyrobené prvé ložisko na Slovensku.

Od svojho vzniku prešli závody skupiny historickým vývojom a výroba ložísk sa technologicky a organizačne stabilizovala.

Dnes je skupina so svojím rozsiahlym výrobným programom významným svetovým výrobcom valivých ložísk.

Míľniky 

 1906 – Začiatok strojárskej výroby v Bytči
 1950 – Začiatok výroby guliek a guľkových ložísk (prvé na Slovensku bolo vyrobené ložisko s označením 6204)
 1953 – Začiatok výroby valčekových ložísk
 1959 – Začiatok výroby nápravových ložísk pre železničné vagóny
 1964 – Začiatok výroby presných a leteckých ložísk
 1968 – Začiatok výroby ložísk pre textilné stroje 
 1978 – Začiatok výroby ložísk pre vodné čerpadlá do automobilov 
 1987 – Začiatok výroby ložísk pre bicykle
 2008 – Zavedenie jednotnej ochrannej značky KINEX pre všetky ložiskové výrobky spoločnosti

Segmenty

Automobilový priemysel 

KINEX BEARINGS vyrába štandardné a špeciálne ložiská používané v jednotlivých uloženiach agregátov motorových vozidiel.

Použitie ložísk:
 prevodovky
 uloženia ozubeného kolesa piateho prevodového stupňa
 alternátory a dynamá
 štartéry
 vodné pumpy
 spojky

Výrobky:
 špeciálne dvojradové ložiská pre vodné pumpy
 jednoradové guľkové ložiská
 špeciálne jednoradové guľkové ložiská
 ihlové ložiská
 špeciálne jednoradové valčekové ložiská

Železničný priemysel 

Začiatok produkcie v segmente jednoradových guľôčkových ložísk pre koľajové vozidlá sa datuje na rok 1959.

V súčasnosti patrí KINEX BEARINGS patrí popredných dodávateľov ložísk pre nápravy koľajových vozidiel na európskom trhu a disponuje oprávneniami pre dodávky rôznych produktov pre použitie v železničnom priemysle aj v iných krajinách. Výroba jednoradových guľôčkových ložísk používaných v železničnom priemysle je zabezpečovaná v súlade s požiadavkami európskych štandardov EN 12080. 
Ponúka taktiež dodávky nápravových jednotiek pre nákladné vagóny so zaťažením 22,5 tony a 25 ton na nápravu.

Výrobky:
 ložiská náprav pre nákladné vagóny, osobné vagóny, elektrické a dieselové lokomotívy, elektrické a dieselové motorové vozidlá a motorové jednotky
 prevodové skrine, trakčné riadenie a generátory, motory kompresorov (vzduchových púmp) a  pohony ventilátorov, pohony a nabíjacie generátory motorov elektrických a dieselových lokomotív
 jednoradové guľkové ložiská
 jednoradové valčekové ložiská
 ložiskové skrine pre nákladné vagóny

Letecký priemysel 

Začiatok výroby leteckých a špeciálnych ložísk sa datuje do roku 1964. Ich výroba je v súčasnosti certifikovaná podľa medzinárodnej normy AS 9100 a riadi sa špeciálnymi technickými, výrobnými a kontrolnými predpismi.

Okrem výroby leteckých ložísk je KINEX držiteľom certifikátu podľa medzinárodnej normy AS 9100 aj pre proces tepelného spracovania a zároveň poskytuje komplexné služby v oblasti výroby komponentov a špeciálnych procesov pre letecký priemysel prostredníctvom špeciálnych kontrolných zariadení – MPI, FPI, EDDY a kontrolu leptaním.

Výrobky:
 prúdové a turbovrtuľové motory
 skriňa pohonov
 uloženia hlavných rotorov
 rotačné časti reduktorov
 pomocné energetické jednotky
 štartovacie jednotky
 klimatizačné systémy
 hydraulické a palivové čerpadlá

Priemyselné aplikácie

Presný priemysel 

Skupina presných a špeciálnych ložísk je používaná v zariadeniach pracujúcich v µm presnostiach.

Použitie ložísk:    
 vysokopresné aplikácie a aplikácie s vysokou frekvenciou otáčania
 vreteníkové systémy s vysokou frekvenciou otáčania
 obrábacie stroje
 generátory vĺn pre harmonické prevodovky
 turbodúchadlá

Výrobky: 
 jednoradové guľkové ložiská s kosouhlým stykom
 jednoradové guľkové ložiská s kosouhlým stykom pre vysoké frekvencie otáčania
 hybridné ložiská
 špeciálne ložiská typu PLC
 špeciálne jednoradové guľkové ložiská s pružným krúžkami typu LGVZ
 jednoradové valčekové ložiská
 jednoradové guľkové ložiská s viacbodovým stykom a deleným vnútorným krúžkom

Textilný priemysel 

Vývoj týchto ložísk úzko súvisí s riešením uloženia najdôležitejších prvkov textilných strojov. Ich použitie sa neobmedzuje len na textilné stroje, ale aj pre prístrojovú techniku.

Použitie ložísk: 
 krutné jednotky tvarovacích textilných strojov
 bezvretenové dopriadacie textilné stroje – uloženie spriadacej komory a vyčesávacieho kotúča
 uloženie textilných vretien

Výrobky: 
 špeciálne dvojradové guľkové ložiská pre textilné stroje
 špeciálne dvojradové guľkové ložiská pre prístrojovú techniku
 jednoradové valčekové ložiská typu VL
 jednoradové guľkové ložiská rozoberateľné typu E
 jednoradové valčekové ložiská pre prístrojovú techniku

Ostatné odvetvia 
Ložisková divízia KINEX zásobuje ložiskami, nevyhnutným príslušenstvom a službami OEM zákazníkov v strojárstve ako aj distribútorov v náhradnej spotrebe. Okrem normalizovaných valivých ložísk v základnom a modifikovanom vyhotovení KINEX ponúka aj rad špeciálnych valivých ložísk, ktoré sú určené pre uloženia v strojoch, prístrojoch a zariadeniach v rôznych odvetviach priemyslu.

Použitie ložísk:
 strojársky priemysel
 poľnohospodársky priemysel
 banský priemysel
 papierenský priemysel
 energetika
 potravinársky priemysel

Výrobky: 
 jednoradové guľkové ložiská s kosouhlým stykom
 špeciálne ložiská typu PLC
 jednoradové guľkové ložiská
 jednoradové valčekové ložiská
 kuželikové ložiská

Iné projekty

Zdroje 
 materiály spoločnosti (pozri diskusiu)

Strojárske podniky na Slovensku
Výrobcovia ložísk